Այսօր Հոլանդիայի Վեյկ Ան Զեե քաղաքում մեկնարկում է աշխարհի ամենահին շախմատային մրցաշարերից մեկը՝ «Tata Steel Chess» փառատոնը, որի գլխավոր մրցաշարում հանդես է գալու մեր Լեւոն Արոնյանը: 1938 թվականից անցկացվող այս փառատոնը մինչեւ 1999 թվականը կրում էր «Hoogovens Wijk aan Zee», 2000-2010 թվականներին՝ «Corus tournament», իսկ 2011-ից սկսած՝ «Tata steel» անվանումները: Անվանումների փոփոխությունները բոլոր դեպքերում կապված են եղել մրցաշարի հովանավորների հետ, բայց փառատոնը մշտապես անցկացվել է Վեյկ Ան Զեե քաղաքում ու շախմատային աշխարհում այն ավելի շատ հայտնի է հենց քաղաքի անվամբ ու մեծ հեղինակություն եւ մասսայականություն է վայելում: